Diari Oficial de la Generalitat Valenciana


Sumari del DOGV 6459, del 14-02-2011 (2011/1573)

ORDRE 3/2011, de 4 de febrer, de la Conselleria de Medi Ambient, Aigua, Urbanisme i Habitatge, per la qual s'adopten mesures d'adequació del procediment per a la tramitació de les actuacions protegides previstes en els plans d'habitatge com a conseqüència de la modificació del Pla Estatal d'Habitatge i Rehabilitació 2009-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/02/04/3b/dof/vci/html**

### Dades del document

Número de DOGV
:   6459

Data del DOGV
:   14-02-2011

Secció del DOGV
:   I. DISPOSICIONS GENERALS

Número del document
:   2011/1573


Data del document
:   04-02-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * habitatge social
    * política de l'habitatge
    * legislació
    * programa d'actuació
    * suport econòmic
    * habitatge
    * necessitat d'habitatge
    * crèdit immobiliari

ORDRE 3/2011, de 4 de febrer, de la Conselleria de Medi Ambient, Aigua, Urbanisme i Habitatge, per la qual s'adopten mesures d'adequació del procediment per a la tramitació de les actuacions protegides previstes en els plans d'habitatge com a conseqüència de la modificació del Pla Estatal d'Habitatge i Rehabilitació 2009-2012. [2011/1573]  
Com a conseqüència de l'aprovació per part del Govern d'Espanya del Reial Decret 1713/2010, de 17 de desembre, pel qual es modifica el Pla Estatal d'Habitatge i Rehabilitació 2009-2012, se suprimeixen determinades subvencions com ara l'ajuda estatal directa a l'entrada, i es minoren altres subvencions com les relatives a promotors d'habitatges en règim especial i general per a lloguer.  
Aquest reial decret preveu un règim transitori per a l'aplicació de subvencions a situacions anteriors a l'entrada en vigor d'aquest.  
L'administració gestora del pla, en aquest cas la Comunitat Valenciana, es veu en l'obligació d'adequar els procediments per a la tramitació de totes aquelles sol·licituds d'ajudes que poden veure's afectades per la modificació del reial decret, a fi de no mantenir expectatives que no estan basades en la realitat de les ajudes vigents després de la modificació d'aquestes per part del Govern d'Espanya.  
D'altra banda, atesa l'existència d'expedients en tramitació que no han aconseguit el finançament a càrrec del programa 2010, en aquelles línies en què els expedients en tramitació superen els objectius convinguts s'estableix un període de tres mesos perquè se'n sol·licite la incorporació al programa 2011. Una vegada transcorregut el període transitori, en aquelles línies en què després de comptabilitzar el nombre d'objectius consumits per les actuacions preexistents que s'acullen a la nova normativa, resulte un excedent amb relació als objectius convinguts amb el Ministeri de Foment, la conselleria competent en matèria d'habitatge regularà, mitjançant la corresponent ordre, la presentació de noves sol·licituds a càrrec del programa 2011.  
Per això, fent ús de les facultats que m'atribueixen el Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge i l'article 28, apartat e), de la Llei 5/1983, de 30 de desembre, del Consell,  
ORDENE  
Article 1. Ajudes per a l'adquisició d'habitatges usats i habitatge protegit de nova construcció  
El Reial Decret 1713/2010, de 17 de desembre, estableix que serà requisit per a l'obtenció de les ajudes a càrrec del Ministeri de Foment destinades a l'adquirent d'habitatge, que han estat vigents fins a la seua publicació, que s'haja obtingut el préstec convingut amb anterioritat a l'1 de gener de 2011, tant per a l'habitatge usat com per a l'adquisició d'habitatge protegit de nova construcció, quan l'accés al finançament no es produïsca mitjançant subrogació del préstec al promotor sinó mitjançant préstec directe a l'adquirent, en el supòsit d'actuacions acollides al programa 2010 o anteriors, en el marc dels plans d'habitatge.  
La consideració sobre l'obtenció del préstec convingut a càrrec del programa 2010 es regula en la disposició transitòria primera, punt 5, del Reial Decret 1713/2010, de 17 de desembre, pel qual es modifica el Reial Decret 2066/2008, de 12 de desembre, pel qual es regula el Pla Estatal d'Habitatge i Rehabilitació 2009-2012.  
Article 2. Sol·licitud d'ajudes vinculades a qualificacions provisionals d'habitatges de nova construcció  
1. El Reial Decret 1713/2010, de 17 de desembre, estableix que serà requisit perquè es puguen sol·licitar les ajudes vigents a càrrec del Ministeri de Foment fins a la publicació de l'esmentat reial decret que les promocions amb qualificació provisional atorgada a l'entrada en vigor d'aquesta disposició hagen obtingut el préstec convingut amb anterioritat a l'1 de gener de 2011, i els és aplicable el que estableix l'article primer d'aquesta ordre respecte a l'aplicació de la disposició transitòria primera, punt 5, del Reial Decret 1713/2010.  
2. Els expedients amb qualificació individual a què fa referència l'apartat 2.a) de la disposició transitòria primera del Reial Decret 2066/2008, de 12 de desembre, en la versió modificada pel Reial Decret 1961/2009, de 18 de desembre, i atorgada abans de l'1 de gener de 2011, per a poder sol·licitar les ajudes vigents fins a la publicació del Reial Decret 1713/2010, de 17 de desembre, han d'haver obtingut, igualment, el préstec convingut amb anterioritat a l'1 de gener de 2011, o sol·licitar acollir-se a la modalitat sense préstec, en el cas de lloguer, i els és aplicable el que estableix l'article primer d'aquesta ordre respecte a l'aplicació de la disposició transitòria primera, punt 5, de l'esmentat reial decret.  
Article 3. Programa 2011  
1. A partir de l'entrada en vigor d'aquesta ordre poden presentar-se de nou sol·licituds de qualificació provisional a càrrec del programa 2011, en el marc del Pla d'Habitatge 2009-2012, per a les línies següents: habitatge protegit de nova construcció en venda en totes les seues modalitats, i en lloguer en règim general tant a 10 com a 25 anys.  
2. En el supòsit de qualificacions individuals a què fa referència l'apartat 2.a) de la disposició transitòria primera del Reial Decret 2066/2008, de 12 de desembre, en la versió modificada, únicament pot sol·licitar-se la qualificació d'actuacions destinades a venda. La sol·licitud ha de presentar-se juntament amb el contracte de compravenda.  
Article 4. Subvencions de la Generalitat, programa 2011  
El reconeixement del dret a l'obtenció de préstec convingut o ajudes financeres està supeditat, en tot cas, al compliment dels objectius convinguts amb el ministeri competent en matèria d'habitatge, com també a les disponibilitats pressupostàries de la conselleria competent en matèria d'habitatge.  
DISPOSICIONS TRANSITÒRIES  
Primera. Adaptació dels expedients en la tramitació dels quals s'emet resolució de reconeixement del dret a l'obtenció de préstec o ajudes financeres  
1. Els titulars d'expedients d'ajudes per a adquisició d'habitatge usat, per a habitatge protegit mitjançant préstec directe i de qualificacions individuals per a venda que disposen del reconeixement del dret a l'obtenció de préstec o ajudes financeres expedides en 2010 i a 1 de gener de 2011 no hagen obtingut préstec convingut, una vegada finalitzat el programa 2010 en el marc del Pla d'Habitatge 2009-2012, i d'acord amb l'article primer d'aquesta ordre, en aplicació del Reial Decret 1713/2010, de 17 de desembre, no poden seguir acollint-se al sistema de finançament protegit vigent fins a la data, i que va servir de base per a la resolució de reconeixement del dret a l'obtenció d'ajudes que es va notificar al seu dia.   
Els titulars d'aquests expedients disposen d'un termini de tres mesos des de la publicació d'aquesta ordre per a sol·licitar acollir-se al nou sistema de finançament corresponent al programa 2011, que suprimeix l'ajuda estatal directa a l'entrada. Transcorregut aquest termini sense que complisquen aquest tràmit, s'entendrà que desisteixen de la seua sol·licitud, i es produirà l'arxivament de l'expedient.  
2. Els expedients que no hagen obtingut resolució de reconeixement del dret a l'obtenció de préstecs convinguts o ajudes financeres fins a l'entrada en vigor del Reial Decret 1713/2010, de 17 de desembre, s'han de resoldre de conformitat amb la nova normativa.  
Segona. Adaptació dels expedients la tramitació dels quals requereix qualificació provisional   
1. Els expedients amb qualificació provisional per a lloguer que, per no disposar de préstec convingut a 1 de gener de 2011, i d'acord amb el que disposa l'article segon d'aquesta ordre no puguen seguir acollint-se al sistema de finançament protegit vigent fins a la data que va servir de base per a la resolució d'ajudes notificades al seu dia, disposen d'un termini de tres mesos des de la publicació d'aquesta ordre per a sol·licitar acollir-se al nou sistema de finançament corresponent al programa 2011. Transcorregut aquest termini sense que complisquen aquest tràmit, s'entendrà que desisteixen de la seua sol·licitud, i es produirà l'arxivament de l'expedient.  
2. Els expedients, tant per a venda com per a lloguer, que no hagen obtingut qualificació provisional a l'entrada en vigor del Reial Decret 1713/2010, de 17 de desembre, s'han de resoldre igualment de conformitat amb la nova normativa.  
Tercera. Adaptació dels expedients de qualificacions individuals per a lloguer  
1. Els titulars de qualificacions individuals per a lloguer, atorgada a l'entrada en vigor d'aquesta disposició, que no hagen obtingut el préstec convingut amb anterioritat a l'1 de gener de 2011, disposen d'un termini de tres mesos des de la publicació d'aquesta ordre per a aportar la renúncia al préstec, i poder sol·licitar les ajudes vigents fins a la publicació del Reial decret 1713/2010, de 17 de desembre, o acollir-se al nou sistema de finançament.   
Transcorregut aquest termini sense que s'haja presentat la renúncia al préstec o s'haja sol·licitat acollir-se al nou sistema de finançament, s'entendrà que desisteixen de la seua sol·licitud, i es produirà l'arxivament de l'expedient.  
2. Els expedients que no hagen obtingut qualificació individual fins a l'entrada en vigor del Reial Decret 1713/2010, de 17 de desembre, s'han de resoldre de conformitat amb la nova normativa.  
DISPOSICIÓ FINAL  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
València, 4 de febrer de 2011  
El conseller de Medi Ambient, Aigua, Urbanisme i  
Habitatge, i vicepresident tercer del Consell,  
JUAN GABRIEL COTINO FERRER


Còpia Permalink ELI